
לכבוד 



הנדון: בקשה לקבלת מידע מכוח חוק חופש המידע, תשנ"ח 1998 – 
יומן שר  רבעון 1 בשנת 2020 – משרד הכלכלה והתעשייה

ראשית, אני מודה על פנייתך אלינו.
בבקשת המידע שהעברת אלינו, ביקשת לקבל את יומני השר והמנכ"ל לרבעון הראשון בשנה הקלנדארית הנוכחית - 2020.
בהתאם לבקשתך, מסר לך משרדנו, ביום 20.5.20, את יומנו של המנהל הכללי, מר שי רינסקי.
כעת ומשהושלמה מלאכת הכנת יומן השר האמון על פעילות המשרד, חה"כ אלי כהן, מועבר לך בזאת גם יומנו – ביחס לתקופה המבוקשת.
יודגש כי בהתאם להנחיית משרד המשפטים, מחלקת ייעוץ וחקיקה מיום 23.8.2009, הקובעת כי ככל שיומנו של השר כולל גם פעילות אחרת (פעילות פרטית או פעילות פוליטית), ניתן להשמיטה או לסמנה ללא פירוט נוסף, כמו גם בהלימה לסע' 9 (א) (3) וסע' 11 לחוק חופש המידע, הושחרו פרטים ביומן. 
ודוק, ההשחרה / ההשמטה כאמור, נעשתה במשורה וזאת מתוך הכרה בעקרון השקיפות וזכות הציבור לדעת. 
ככל שיידרש מידע בנושאים הרלוונטיים לתחומי אחריותו של משרד הכלכלה והתעשייה, אשמח להיות לך לעזר גם בעתיד.


בברכה
יוסי זולפן,

   משרד הכלכלה והתעשייה

